L 118/18 Jurnalul Oficial al Uniunii Europene 8.5.2007 DECIZIA COMISIEI din 30 aprilie 2007 privind cererea Republicii Italiene de aplicare a unei cote reduse a taxei pe valoare adăugată la furnizarea energiei electrice pentru exploatarea instalațiilor utilizate în scopul irigării, pompării și evacuării apelor [notificată cu numărul C(2007) 1823] (Numai textul în limba italiană este autentic) (2007/313/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoare adăugată (!), în special articolul 102, întrucât: (1) Prin scrisoarea inițială înregistrată la Comisie la 3 octombrie 2006, urmată de o scrisoare adițională, înre- gistrată la Comisie la 22 ianuarie 2007, Italia a informat Comisia cu privire la intenția sa de a aplica o cotă redusă a TVA la furnizarea energiei electrice pentru exploatarea instalațiilor utilizate în scopul irigării, pompării şi evacuării apelor de către consorțiile de irigații. (2) Italia doreşte să aplice o cotă redusă (10 %) la furnizarea energiei electrice pentru exploatarea instalațiilor utilizate în scopul irigării, pompării și evacuării apelor de către consorțiile de irigații care sunt considerate a fi entitățile de drept public responsabile, conform dreptului intern, de întreţinere şi de alte lucrări auxiliare privind evacuarea apelor. În plus, se pare că nicio altă entitate reală sau posibilă similară nu a desfăşurat activități similare în Italia. (3)  În conformitate cu articolul 39 din Directiva 2006/112/CE, furnizarea energiei electrice în ultimă fază, de la operatori și distribuitori la consumatorii finali, se taxează la locul unde consumatorul utilizează și consumă efectiv bunurile. Astfel se garantează că furnizarea este taxată în țara în care consumul se realizează efectiv. () JO L 347, 11.12.2006, p. 1. Directivă, astfel cum a fost modificată prin Directiva 2006/138/CE (JO L 384, 29.12.2006, p. 92). (4)y Măsura prevăzută de aplicare a unei cote reduse a TVA la furnizarea energiei electrice pentru exploatarea instala- țiilor utilizate în scopul irigării, pompării și evacuării apelor nu poate duce la o denaturare a concurenței, dacă se aplică pentru toate consorţiile de irigații sau entitățile care exploatează astfel de instalații, în aceleaşi condiții. (5)  Având în vedere că măsura are caracter general (deoarece acoperă toate furnizările destinate exploatării instalațiilor utilizate în scopul irigării, pompării şi evacuării apelor), nu prevede excepții și nu se aplică drept regulă generală pentru alte furnizări destinate activităților comerciale, profesionale sau altor activități economice, nu există niciun risc de denaturare a concurenței. În consecință, condiția stabilită la articolul 102 din Directiva 2006/112/CE este îndeplinită şi Italia poate primi auto- rizația de aplicare a măsurii în cauză, ADOPTĂ PREZENTA DECIZIE: Articolul 1 Italia este autorizată să aplice o cotă redusă a TVA la furnizarea energiei electrice pentru exploatarea instalaţiilor utilizate în scopul irigării, pompării şi evacuării apelor. Articolul 2 Prezenta decizie se adresează Republicii Italiene. Adoptată la Bruxelles, 30 aprilie 2007. Pentru Comisie Lăszlo KOVĂCS Membru al Comisiei